بخشی بانو بیگم

بخشی بانو بیگم  (پیدائش: ستمبر 1540ء– 1596ء) مغل شاہزادی تھیں۔ بخشی بانوبیگم مغل شہنشاہ ہمایوں کی بیٹی اور جلال الدین اکبر کی بہن تھیں۔

سوانح
بخشی بانوبیگم کی پیدائش ماہِ ستمبر 1540ء میں لاہور میں ہوئی جب اُن کے والدہ ہمایوں جلاوطنی کی مدت لاہور میں گزار رہے تھے۔ بدقسمتی سے ہمایوں اپنے بھائی عسکری مرزا کے ہاتھوں گرفتار ہوچکا تھا اور لاہور میں جلاوطنی کی مدت گزارتے ہوئے ایران جانے کی کوشش میں تھا۔  1545ء میں بخشی بانوبیگم کو جلال الدین اکبر کے ہمراہ جو اُن کا چھوٹا بھائی تھا، کو عسکری مرزا کے حکم کے تحت قندھار سے کابل بھجوا دیا گیا۔ ان دونوں کے ساتھ اُن کے ساتھ نگہداشت کرنے والی خواتین بھی موجود رہیں۔

شادی 
1550ء میں ہمایوں نے بخشی بانوبیگم کی شادی بدخشاں کے گورنر کے بیٹے سلیمان شاہ مرزا سے کردی جبکہ بخشی بانوبیگم کی عمر 10 سال تھی۔ سلیمان شاہ مرزا کی عمر اُس وقت 16 سال تھی اور 20 سال کی عمر میں وہ 1560ء میں قتل ہوا۔ 1560ء میں بخشی بانوبیگم کی دوسری شادی مغل شہنشاہ جلال الدین اکبر نے مرزا شریف الدین حسین احراری سے کردی جو ناگور اور اجمیر کا گورنر تھا۔

وفات
بخشی بانوبیگم نے 55 یا 56 سال کی عمر میں 1596ء میں آگرہ میں وفات پائی اور تدفین آگرہ میں ہوئی۔

مزید دیکھیے 
 نصیر الدین محمد ہمایوں
 سلطنت مغلیہ

حوالہ جات
1540ء کی پیدائشیں
1596ء کی وفیات
مغل شاہزادیاں
سولہویں صدی کی ہندوستانی خواتین
ہندوستانی خاتون شاہی اقتدار
مغل اشرافیہ
مغلیہ سلطنت کی خواتین
خاندان تیموری
ہندوستانی ملکائیں
سولہویں صدی کی ہندوستانی شخصیات
شہنشاہوں کی بیٹیاں